Document ID: 32004R0734

Kommissionens forordning (EF) nr. 734/2004
af 20. april 2004
om midlertidige gennemførelsesbestemmelser til forordning (EF) nr. 2316/1999 for så vidt angår minimumsarealet for en støtteansøgning for produktionsåret 2004/2005 som følge af Maltas tiltrædelse af EU
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og
ud fra følgende betragtninger:
(1) Betingelserne for ydelse af arealbetalinger blev fastsat ved Kommissionens forordning (EF) nr. 2316/1999 af 22. oktober 1999 om gennemførelsesbestemmelser til Rådets forordning (EF) nr. 1251/1999 om indførelse af en støtteordning for producenter af visse markafgrøder(1). Minimumsarealet for en ansøgning blev således fastsat til 0,3 ha.
(2) Bedriftsstrukturerne på Malta er kendetegnet ved et meget stort antal små bedrifter med et areal på under 0,3 ha. For at undgå, at et stort antal bedrifter udelukkes fra støtteordningen, bør de maltesiske myndigheder for produktionsåret 2004/2005 kunne fastsætte et lavere minimumsareal.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Som undtagelse fra artikel 3, stk. 1, litra d), i forordning (EF) nr. 2316/1999 kan Malta for ansøgninger om arealbetalinger for produktionsåret 2004/2005 fastsætte et minimumsareal på under 0,3 ha.
Artikel 2
Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. april 2004.

Labels: 18
15
6